text: [{"text_idx": "#000001", "text": "Manchester City kann minka\u00f0 um munin vi\u00f0 sigri a\u0301 Wolves a\u0301\u00f0renn braki\u00f0 a\u0301 Emirates millum oddali\u00f0i\u00f0 Arsenal og Manchester United. Li\u00f0i\u00f0 hja\u0301 ten Hag skal vinna fyri at av a\u0301lvara blanda seg uppi\u0301."}, {"text_idx": "#000002", "text": "Rashford skora\u00f0i og United vann, ta\u0301 li\u00f0ini hittust i\u0301 september. Hetta er einastu fer\u00f0 i\u0301 hesum kappingara\u0301rinum, at Arsenal hevur tapt (Mynd: EPA)"}, {"text_idx": "#000003", "text": "Tri\u0301ggir dystir i\u0301 Premier League eru a\u0301 skra\u0301nni seinnapartin og u\u0301t a\u0301 kv\u00f8ldi\u00f0, og talan er um ein spennandi dag.Tveir dystir byrja klokkan 14. Leeds og Bretford hittast i\u0301 Leeds, og Manchester City tekur mo\u0301ti Wolves. City er i\u0301 l\u00f8tuni fimm stig aftanfyri Arsenal og hevur sp\u00e6lt ein dyst fleiri enn Arsenal. Harvi\u00f0 eru meistararnir kroystir at vinna, og teir kunnu eisini leggja eitt a\u0301vi\u0301st try\u0301st a\u0301 Arseneal, a\u0301\u00f0renn li\u00f0i\u00f0 hja\u0301 Arteta fer a\u0301 v\u00f8llin seinni i\u0301 dag. Li\u00f0i\u00f0 hja\u0301 Pep Guardiola vendi 0-2 til 4-2 mo\u0301ti Tottenham ho\u0301skv\u00f8ldi\u00f0, men eftir dystin var City-venjarin alt anna\u00f0 enn n\u00f8gdur.Les eisini: Guardiola: -Vit fara ikki at vinna naka\u00f0 i\u0301 a\u0301rTa\u00f0 er m\u00f8guligt, at royndi katalanski venjarin sp\u00e6ldi \"Mind Games\". Hann hevur i\u0301 \u00f8llum f\u00f8rum r\u00e6tt i\u0301, at ta\u00f0 liggur til Arsenal, i\u00f0 higartil hevur havt eitt fra\u0301li\u0301kt kappingara\u0301r. Li\u00f0i\u00f0 hja\u0301 Mikel Arteta hevur fingi\u00f0 47 av 54 m\u00f8guligum stigum - einasta li\u00f0i\u00f0 Arsenal hevur tapt fyri er Manchester United."}, {"text_idx": "#000004", "text": "Mikel Arteta var i\u0301 try\u0301 og eitt ha\u0301lvt a\u0301r hja\u0301lparvernjari hja\u0301 Pep Guardiola. Nu\u0301 hevur katalinin lagt try\u0301st a\u0301 baskaran, i\u00f0 eisini hevur eina forti\u0301\u00f0 i\u0301 Katelonia (Mynd: EPA)Casemiro i\u0301 si\u0301\u00f0sta dystinum mo\u0301ti Arsenal. Ta\u0301 var\u00f0 hann skiftur inn - nu\u0301 er hann ikki t\u00f8kur......og Erik ten Hag hevur fleiri sto\u0301rar avger\u00f0ir at taka (Myndir: EPA)Li\u00f0i\u00f0 hja\u0301 Erik ten Hag hevur a\u0301 heimav\u00f8lli koppa\u00f0 millum anna\u00f0 Arsenal, Manchester City, Tottenham og Liverpool, men nu\u0301 bi\u0301\u00f0ar risauppga\u0301va a\u0301 u\u0301tiv\u00f8lli mo\u0301ti oddali\u00f0num, og hana skal United loysa uttan akkeri\u00f0 a\u0301 mi\u00f0v\u00f8llinum, brasiliumannin Casemiro, sum hevur leikbann eftir gula korti\u00f0 hann fekk i\u0301 1-1 javnleikinum mo\u0301ti Crystal Palace mikukv\u00f8ldi\u00f0. Gamani\u0301 byrja\u00f0i Casemiro ikki inni i\u0301 sigrinum a\u0301 Arsenal a\u0301 septemeber, men ta\u0301 var hann fyri stuttum komin u\u0301r Madrid, og seinastu ma\u0301na\u00f0irnar hevur Casemiro veri\u00f0 ein av h\u00f8v\u00f0usors\u00f8kunum til go\u0301\u00f0u gongdina hja\u0301 United.Skal li\u00f0i\u00f0, sum i\u0301 l\u00f8tuni er a\u0301 4. pla\u0301ssi\u00f0, av a\u0301lvara blanda seg i\u0301 oddastri\u0301\u00f0i\u00f0 er ein sigur i\u0301 dag eitt krav. Ta\u00f0 ver\u00f0ur to\u0301 o\u0301gvuliga trupult, og \u00d8degaard, Saka, Partey og hinir fara at gera alt fyri, at Arsenal tekur enn eitt sto\u0301rt fet mo\u0301ti fyrsta meistaraheitinum hja\u0301 felagnum i\u0301 19 a\u0301r. Fyrsta bri\u0301ksl a\u0301 Emirates ver\u00f0ur klokkan 16.30."}, {"text_idx": "#000005", "text": "Dystirnir millum Arsenal og Manchester United hava mangan havt eina \u00f8\u00f0iliga tendring - ta\u00f0 eru no\u0301gv a\u0301r si\u0301\u00f0ani, at ein dystur millum li\u00f0ini hevur havt li\u0301ka no\u0301gv at siga (Mynd: EPA)Premier League 21. umfarI\u0301 dag, sunnudagin 22.01"}, {"text_idx": "#000010", "text": "Team Klaksvi\u0301k to\u0301k tvey stig i\u0301 fyrstu royndini"}, {"text_idx": "#000013", "text": "KI\u0301 misti lei\u00f0sluna i\u0301 fyrstu royndini"}]